Arraz Nobel n Talwit 2025

Arraz Nobel n Talwit n 2025, d yiwen warraz agraɣlan n talwit i d-yesbedd Alfred Nobel di tewṣiyya-s, yettwaberreḥ-d ass n 10 Tuber 2025 sɣur Akabar Anurvijyan n Nobel deg Oslo, Nurvij. Yettunefk i María Corina Machado. Tafugla n usefsi n warraz-agi ad tili ass n 10 Dujembeṛ 2025 deg Oslo.

Akabar Anurvijyan n Nobel iccemmeṛ-itt imi i tt-yeḥseb am "yiwet seg yimedyaten yufraren n tebɣest taɣarimt deg Marikan Talatinit deg tallit-a taneggarut".

Deg wakud ideg d-yettwaberreḥ warraz-a, Machado tella teffer iman-is zdaxel n Venezuela, imi tuggad aḍlam n unabaḍ n Nicolás Maduro.

 María Corina Machado 
Tlul Machado deg temdint n Caracas, Venezuela, deg useggas n 1967. Deg useggas n 1992, tesbedd-d Tuddsa Atenea iwakken ad talleɣ arrac n Caracas. Deg 2002, tella gar yimesbedden n tuddsa n Súmate, yiwet n tuddsa n uɛessi ɣef tefranin.

Tella Machado d tamasladt yettwafernen deg Agraw Aɣelnaw n Venezuela seg 2010 ar 2014, asmi i tt-yesseffeɣ unabaḍ n Nicolás Maduro. Deg useggas n 2023, teberreḥ-d ɣef tekki-s deg tefranin n tselwit n Venezuela n 2024, maca ugin-as ad tettekki, dɣa tedda i umnennid Edmundo González. Ikabaren n tmagalda mheggan iman-nsen akken ad suddsen yerna ad ɛassen tifranin-nni s wudem unnim. igmaḍen sseknen-d belli d González i d-yernan, maca anabaḍ n Maduro yenna-d d netta i d-irebḥen.

Nettat d Tavinẓwalit tis snat i d-irebḥen Arraz Nobel, deffir Baruj Benacerraf, i yebḍan deg useggas n 1980 Arraz Nobel n Tfizyuṛujit neɣ n Tujjya akked Jean Dausset d George Davis Snell.

 isekkanen 
Ɣas akken isekkanen (nominations) ttwaḥrazen s teṣruma ɣer Ukabar azal n 50 n yiseggasen, mačči d ayen ixusfen ma berreḥen-d fell-asent ama d wid i d-isekknen, ama d wid yettwaseknen.

Ass n 5 Meɣres 2025, Akabar Anurvijyan n Nobel iberreḥ-d belli llan 338 yimnidden i Warraz Nobel n Talwit n 2025: gar-asen 244 d imdanen d 94 n tuddsa.

 Isekkanen i d-yeffɣen 
Tafelwit-a dges kan isekkanen i ɣef d-yella wawal s wudem unṣib sɣur wid i ten-id-isekknen.

+ Imnidden i Warraz Nobel n Talwit n 2025 Asekkan  Awanak  Ayɣer  Win i d-isekknen  Aɣbalu Imdanen Francesca Albanese ṬṬalyan "Ɣef leqdic-is am umaray anmaylay n Tuddsa n Yeɣlanen Yeddukklen i Tmurt n Utaram ed Ɣezza, ed leqdic-is ameqran n tebɣest iwakken ad d-tesken anɣa n Ɣezza." Aodhán Ó Ríordáin  Ivan Alekseyev (Noize MC) Rrus "Imi s taɣect-nsen, mmalen-d tasuta tamaynut i d-yettmeslayen s lǧehd ɣef wazalen insananen." Arnfinn Vonen d wiyaḍ.  Elizaveta Gyrdymova (Monetochka) Rrus "Imi s taɣect-nsen, mmalen-d tasuta tamaynut i d-yettmeslayen s lǧehd ɣef wazalen insananen." Arnfinn Vonen d wiyaḍ. Mahrang Baloch Pakistan "Ɣef umennuɣ-is war akukru mgal tufferin sennig lqanun, timeɣriwin extrajudicial, ed wemmar unnim di Balucistan." Chow Hang-tung Hong Kong "Ɣef leqdic-is war astanfu i tugdut ed yizerfan n wemdan deg wakud n wemmar ameqran ed n wassaɣ." Guri Melby Tuddsa Agraw n 6 Yennayer (yesbedd-it-id deg 2021) Washington, D.C. "Imi iḥudda s lǧehd ɣef yimenzayen n tugdut, n lqanun ed yizerfan n wemdan, yerna yesɛedda imenzayen-agi ugar n tikta tisertiyin." Dag Øistein Endsjø